《闻吴丞图漳粹》
宋代·丘葵

黄屋南巡去不回，乾坤举目是尘埃。
风轻山鸟犹啼恨，露重园花亦溅哀。
只影独看西日落，满城争喜北人来。
先生莫为浮云动，忧国双眉皱未开。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。